·začlenenie rodových aspektov a aspektov rozmanitosti do projektov a akcií na kontrolu RĽZ.

·prevzatie zodpovednosti v súvislosti s prioritnými regiónmi, najmä tými, ktoré pravdepodobne predstavujú hrozbu pre bezpečnosť EÚ a ktoré by mali najväčší prospech z činnosti EÚ,

Účinný boj proti nedovolenej výrobe, zmene použitia strelných zbraní/RĽZ a ich munície a obchodovaniu s nimi si vyžaduje, aby vládne agentúry a vnútroštátne, regionálne a globálne subjekty stanovili, vykonávali, presadzovali a oznamovali normy a pravidlá. Vyžaduje si to opatrenia pre všetky etapy životného cyklu strelných zbraní/RĽZ a munície: výrobu, vývoz, skladovanie a likvidáciu.

Na účely tohto oznámenia sa pojem „RĽZ“ používa so zameraním na vojenské zbrane a pojem „strelné zbrane“ sa používa výslovne na zahrnutie civilných strelných zbraní.

Zatiaľ čo obchodovanie s civilnými strelnými zbraňami je regulované na úrovni EÚ, členské štáty zosúlaďujú svoje stanoviská k vývozu RĽZ, ako vojenského materiálu, v rámci spoločnej zahraničnej a bezpečnostnej politiky (SZBP). Právne rozlišovanie medzi civilnými a vojenskými strelnými zbraňami je nepodstatné po tom, ako sa dostanú do nelegálneho obehu. Preto, aby bolo možné riešiť túto hrozbu komplexne, sa toto oznámenie týka tak civilných, ako aj vojenských strelných zbraní.

Cieľom revidovanej stratégie je viesť integrovanú, kolektívnu a koordinovanú európske opatrenia na predchádzanie a zamedzenie používaniu nedovolených RĽZ a ich munície teroristami, páchateľmi trestnej činnosti a inými neoprávnenými aktérmi a na podporu spoľahlivosti a zodpovednosti v súvislosti s legálnym obchodovaním so zbraňami.

V snahe zintenzívniť úsilie na medzinárodnej úrovni pri prevencii proti nedovolenému obchodovaniu s RĽZ vo všetkých jeho aspektoch, boji proti nemu a jeho odstráňovaní, predstavuje toto spoločné oznámenie Komisie a vysokej predstaviteľky Únie pre zahraničné veci a bezpečnostnú politiku prvky pre revidovanú stratégiu pre RĽZ, pričom zohľadňuje meniace sa bezpečnostné podmienky, hlavné zásady globálnej stratégie EÚ z roku 2016, vývoj v oblasti kontroly konvenčných zbraní [napríklad nadobudnutie platnosti Zmluvy o obchodovaní so zbraňami (ATT) v decembri 2014] a opatrenia v rámci EÚ, ktorými sa vykonáva Európsky program v oblasti bezpečnosti z roku 2015, s cieľom dosiahnuť pokrok smerom ku skutočnej a účinnej bezpečnostnej únii.

Európska rada prijala v roku 2005 Stratégiu EÚ na boj proti nedovolenému hromadeniu ručných a ľahkých zbraní a ich munície a nedovolenému obchodovaniu s nimi na podporu Akčného programu OSN na predchádzanie nedovolenému obchodovaniu s ručnými a ľahkými zbraňami vo všetkých jeho aspektoch, na boj proti nemu a jeho odstránenie, ktorý bol prijatý 20. júla 2001. V Európskom programe v oblasti bezpečnosti, ktorý prijala Komisia v roku 2015, je nedovolené obchodovanie so zbraňami určené za jednu z priorít v rámci celkového cieľa narušiť činnosti teroristov a zločineckých skupín páchajúcich závažnú organizovanú trestnú činnosť. Potom nasledoval Akčný plán EÚ na boj proti nelegálnemu pašovaniu a používaniu strelných zbraní a výbušnín a revízia regulačného rámca Únie týkajúceho sa zákonného získavania a vlastnenia strelných zbraní.

Nedovolené strelné zbrane využívané na zastrašovanie a donucovanie uľahčujú obchodovanie s drogami a ľuďmi, stimulujú územné spory mestských gangov a dávajú moc do rúk teroristom. Teroristické útoky v Európe dokazujú prepojenie medzi organizovanou trestnou činnosťou a terorizmom, najmä v oblasti nedovoleného obchodovania so strelnými zbraňami, a sú jasným ukazovateľom viacrozmernej hrozby, ktorá zahŕňa rôzne druhy trestnej činnosti. V správe Europolu z roku 2017 o hodnotení hrozieb závažnej a organizovanej trestnej činnosti (SOCTA) sa uvádza, že nedávne teroristické útoky na území EÚ aj mimo neho, ktoré vykonali džihádistickí teroristi pomocou zbraní získaných z nelegálneho obchodu, preukázali smrtiace následky tohto nedovoleného obchodovania.

·Komisia podľa požiadaviek uvedených v smernici 91/477/EHS prijme delegovaný akt o elektronickej výmene informácií o povoleniach na transfer civilných strelných zbraní do iného členského štátu a zriadi elektronický systém, prostredníctvom ktorého si členské štáty môžu vymieňať tieto informácie.

Rada sa vyzýva, aby k existujúcim normám EÚ zvážila nové rozhodnutie vrátane zlepšenia vysledovateľnosti RĽZ na zlepšenie dokumentácie o koncovom používateľovi pri kontrole vývozu RĽZ a na výmenu informácií o zmene použitia. EÚ bude pokračovať aj v navrhovaní štandardného ustanovenia o kontrole RĽZ vo svojich dohodách o partnerstve a obchode s inými krajinami. Toto ustanovenie by sa mohlo aktualizovať podľa novej stratégie.

·EÚ prispeje k úsiliu o dosiahnutie cieľov trvalo udržateľného rozvoja OSN vrátane cieľa 16.4 (významné zníženie tokov nedovolených zbraní do roku 2030) tým, že pomôže štátom a regiónom formulovať a implementovať vnútroštátne a regionálne ukazovatele.

Nedovolené a nekontrolované šírenie RĽZ predstavuje hrozbu stimulovania a predlžovania ozbrojených konfliktov a ozbrojeného násilia s nepriaznivým vplyvom na dobrú správu vecí verejných, verejný poriadok, prístup k vzdelávaniu, zdravotnej starostlivosti, spravodlivosti a ďalšie občianske práva. Prepojenia medzi ozbrojeným násilím, konfliktom a nedostatočným rozvojom sú dobre známe. V rámci cieľa 16.4 cieľov trvalo udržateľného rozvoja OSN sa štáty zaviazali, že do roka 2030 výrazne znížia nedovolené toky financií a zbraní, posilnia vymáhanie a vrátenie ukradnutého majetku a budú bojovať proti všetkým formám organizovanej trestnej činnosti. Stratégia by sa teda mala zamerať na zmiernenie a prevenciu negatívnych vplyvov nedovoleného obchodovania s RĽZ a ich muníciou na trvalo udržateľný rozvoj.

Účelom protokolu OSN o strelných zbraniach je uľahčiť a posilniť spoluprácu s cieľom predchádzať nedovolenej výrobe a obchodovaniu so strelnými zbraňami, bojovať proti nim a odstrániť ich. Komisia prerokovala a podpísala protokol v mene EÚ v roku 2002. Po prijatí pevnejších pravidiel pre transfer civilných strelných zbraní v Únii aj mimo nej mohla EÚ tento protokol v roku 2014 ratifikovať.

V zmluve o obchodovaní so zbraňami (ATT) sa stanovujú najvyššie možné medzinárodné normy pre reguláciu, príp. zlepšenie regulácie, medzinárodného obchodovania s konvenčnými zbraňami (vrátanie RĽZ) a jej cieľom je predchádzať nedovolenému obchodu s konvenčnými zbraňami a odstrániť ho a predchádzať zneužívaniu týchto zbraní.

2.1.2. Zmluva o obchodovaní so zbraňami

·EÚ bude naďalej podporovať spoluprácu a pomoc pri vykonávaní akčného programu OSN pre ručné zbrane so zameraním na regionálnu spoluprácu a zúčastňovať sa na koordinácii s ďalšími darcami a podporovať ju. Súčasťou tejto podpory bude zhromažďovanie a likvidácia nadbytočných RĽZ a munície, fyzická bezpečnosť a riadenie zásob RĽZ a munície, budovanie kapacít na označovanie, evidenciu a sledovanie, budovanie kapacít na kontrolu vývozu zbraní, budovanie kapacít na presadzovanie práva v boji proti nedovolenému obchodovaniu, podpora monitorovania embarga a sledovanie zmeny použitia zbraní.

·na zaistenie toho, aby deaktivované strelné zbrane boli natrvalo nepoužiteľné, bude Komisia spolu s vysokou predstaviteľkou a členskými štátmi propagovať normy EÚ na deaktiváciu strelných zbraní v zahraničí, a to aj prostredníctvom spolupráce s tretími štátmi.

·EÚ a jej členské štáty budú naďalej pomáhať iným krajinám zlepšovať riadenie a zabezpečenie štátnych zásob posilňovaním vnútroštátnych legislatívnych a administratívnych rámcov a inštitúcií, ktoré regulujú legitímne dodávanie a riadenie zásob RĽZ a munície pre obranné a bezpečnostné sily, so zameraním najmä na označovanie a evidenciu a

·vzhľadom na obmedzený rozsah pôsobnosti odporúčania Komisie zo 17. apríla 2018 sa členské štáty vyzývajú, aby využívali Európsky informačný systém registrov trestov (ECRIS) a budúci systém ECRIS-TCN (štátni príslušníci tretích krajín) a zaistili tak, že informácie z registrov trestov o subjektoch a osobách odsúdených za nedovolené obchodovanie so zbraňami budú dostupné orgánom na kontrolu vývozu zbraní, ktoré ich použijú pri posudzovaní rizika žiadosti o licenciu na vojenskú technológiu a vybavenie.

·ESVČ po dohode s členskými štátmi a so zohľadnením bezpečnostnej úrovne systému a informácií zvýši kapacitu online systému COARM na výmenu informácií medzi orgánmi členských štátov na kontrolu vývozu, ktoré sú v súvislosti s vývoznými licenciami relevantné pre posúdenie rizika zneužitia zbraní,

·Rada sa vyzýva, aby zvážila rozhodnutie o certifikátoch koncových používateľov pre vývozy RĽZ so zohľadnením práce organizácie OBSE v tejto oblasti,

·EÚ bude naďalej podporovať zodpovednú a efektívnu kontrolu vývozu zbraní vo svojom susedstve v súlade so spoločnou pozíciou 2008/944/SZBP pre vojenské zbrane a s nariadením (EÚ) č. 258/2012 pre civilné strelné zbrane a

EÚ a jej členské štáty podporujú vykonávanie a zovšeobecnenie zmluvy o obchodovaní so zbraňami. Na základe vykonávania zmluvy o obchodovaní so zbraňami EÚ bojuje s ich zneužitím tak, že podporuje kapacity na odhaľovanie miest zmeny použitia prostredníctvom sledovania a lepšieho využívania systémov výmeny informácií a obmedzuje riziko ich ďalšieho zneužitia odrezaním dodávky známym sprostredkovateľom zmeny použitia v rámci kontroly vývozu zbraní.

·tam, kde je to relevantné v rámci jej mandátu, a vzhľadom na miestnu podporu a dostupné zdroje sa Rada vyzýva, aby podľa potreby prideľovala misiám a operáciám Spoločnej bezpečnostnej a obrannej politiky (SBOP) úlohu pri podpore informovanosti o RĽZ a organizovaní odbornej prípravy týkajúcej sa kontroly RĽZ, podpore správneho riadenia zásob, monitorovaní pohybov nedovolených RĽZ a munície (vrátane cezhraničného obchodovania). Ak je to vhodné a pod dohľadom členských štátov by misie a operácie SBOP mohli podporovať aj uľahčenie zaznamenávania, sledovania a likvidácie zabavených nedovolených RĽZ. Rada môže čerpať zo skúseností z tých misií SBOP, ktorých mandáty zahŕňajú úlohy súvisiace s RĽZ (napr. EUFOR ALTHEA v Bosne a Hercegovine),

·členské štáty zlepšia svoju spoluprácu s Europolom v oblasti nedovoleného obchodovania so strelnými zbraňami a používania strelných zbraní v krajinách mimo EÚ a podporia väčšie zapojenie orgánov do operačnej spolupráce, výmeny informácií a spoločných akcií na presadzovanie práva.

·EÚ bude spolupracovať so Svetovou colnou organizáciou (WCO) na realizácii jej stratégie pre RĽZ,

·EÚ podporí spoluprácu a spoločné využívanie informácií, najmä medzi krajinami v blízkosti hlavných trás nedovoleného obchodu do a z EÚ,

·EÚ sa bude proaktívne zapájať do globálneho programu pre strelné zbrane, ktorý vypracoval Úrad OSN pre drogy a kriminalitu (UNODC) a ktorý sa týka globálneho zhromažďovania a analýzy údajov o nedovolenom obchodovaní so strelnými zbraňami, a posilní kapacitu partnerských krajín a subregiónov na vykonávanie účinnej kontroly strelných zbraní v súlade s protokolom o strelných zbraniach,

Na medzinárodnej úrovni EÚ podporuje účinnú cezhraničnú spoluprácu medzi justičnými agentúrami a agentúrami na presadzovanie práva s cieľom zaistiť plnú účasť orgánov pri výmene informácií s Europolom v oblasti nedovoleného obchodovania so strelnými zbraňami. Jej cieľom je zabrániť duplicite práce, zaistiť koordináciu s ostatnými dvojstrannými, regionálnymi a viacstrannými iniciatívami a zlepšiť spoluprácu pri vyšetrovaní cezhraničnej trestnej činnosti. EÚ je najväčším darcom na spoluprácu a pomoc iným krajinám a regionálnym organizáciám pri kontrole RĽZ prostredníctvom svojich rozhodnutí Rady a odhodlanej podpory cez nástroj na podporu stability a mieru a iné nástroje. EÚ podporuje vykonávanie akčného programu OSN na boj proti nedovoleným RĽZ, zmluvy o obchodovaní so zbraňami a protokolu o strelných zbraniach. Hoci je rodovo motivované násilie so strelnými zbraňami a s RĽZ vždy porušením právnych predpisov o ľudských právach a medzinárodného humanitárneho práva, zmluva o obchodovaní so zbraňami obsahuje výslovné ustanovenia na riešenie rizík použitia strelných zbraní v tejto súvislosti. Rezolúcie Bezpečnostnej rady OSN konkrétne vyzývajú na posilnenie postavenia žien v rámci úsilia o predchádzanie nedovolenému transferu, destabilizujúcemu hromadeniu a zneužívaniu RĽZ, boj proti nemu a jeho odstránenie.

·všetky členské štáty by mali zabezpečiť spoluprácu v rámci cyklu politík EÚ na boj proti organizovanej a závažnej medzinárodnej trestnej činnosti. Malo by sa to týkať aj príslušných informácií zhromaždených a prenesených do Európskej agentúry pre pohraničnú a pobrežnú stráž v súvislosti s činnosťami, ktoré táto agentúra koordinuje.

·EÚ zlepší cezhraničnú spoluprácu medzi justičnými orgánmi a orgánmi presadzovania práva a vyzve príslušné orgány členských štátov vrátane colných orgánov, aby zriadili národné kontaktné miesta pre strelné zbrane, vypracovali lepšiu analýzu všetkých dostupných informácií v oblasti nedovolených strelných zbraní a zaistili plnú účasť na výmene informácií s Europolom v oblasti nedovoleného obchodovania so strelnými zbraňami a

·Agentúra EÚ pre odbornú prípravu v oblasti presadzovania práva (CEPOL) by mala pokračovať v organizovaní odbornej prípravy pre príslušníkov orgánov presadzovania práva na tému nedovoleného obchodovania so strelnými zbraňami/s RĽZ,

Spravodajské informácie o nedovolenom obchodovaní so strelnými zbraňami/s RĽZ sú poskytované aj prostredníctvom správ od Spravodajského a situačného centra EÚ (EU INTCEN).

Operačná spolupráca je jedným z pilierov činnosti EÚ v rámci Európskeho programu v oblasti bezpečnosti. Viacročný cyklus politík Europolu na boj proti organizovanej a závažnej medzinárodnej trestnej činnosti zahŕňa od cyklu z rokov 2014 – 2017 aj boj proti nedovolenému obchodovaniu so strelnými zbraňami ako jednu z prioritných oblastí trestnej činnosti, v ktorých je potrebné zvýšiť spoluprácu pri presadzovaní práva. V novom cykle politík (2018 – 2021) na boj proti organizovanej a závažnej medzinárodnej trestnej činnosti je táto priorita zachovaná. V roku 2017 získal projekt Europolu v oblasti analýzy zbraní a výbušnín výrazne viac príspevkov ako v roku 2016, čím sa proaktívne podporilo vyšetrovanie.

EÚ má jedinečné postavenie na to, aby pomohla narušiť nelegálne trhy prostredníctvom svojej legislatívnej a operatívnej práce vrátane spolupráce polície a colných orgánov a finančných tokov, ako aj prostredníctvom spolupráce s inými krajinami a medzinárodnými organizáciami v oblasti presadzovania práva a ich zapojenia. Svoju úlohu tu môžu zohrať Europol a Európska agentúra pre pohraničnú a pobrežnú stráž.

·Komisia bude naďalej podporovať a presadzovať výskum a opatrenia na boj proti nedovolenému obchodovaniu so strelnými zbraňami a súvisiacej trestnej činnosti prostredníctvom dostupných nástrojov financovania.

Lepšie spoločné využívanie informácií, výskum, zhromažďovanie údajov a analýza rôznych aspektov nedovoleného obchodovania so strelnými zbraňami a ozbrojenej trestnej činnosti sú nevyhnutné na zostavenie dobrého spravodajského obrazu a udržiavanie aktuálnych informácií o meniacich sa potrebách zabezpečenia. Je potrebné zlepšiť používanie existujúcich nástrojov a posúdiť možné synergie a interoperabilitu medzi existujúcimi európskymi a medzinárodnými databázami presadzovania práva na monitorovanie nedovoleného obchodovania s RĽZ napríklad prostredníctvom zhromažďovania, analyzovania a spoločného využívania relevantných informácií. V tejto oblasti môžu zohrať úlohu Europol a Európska agentúra pre pohraničnú a pobrežnú stráž. Rovnako je potrebné podporiť väčšie využívanie systému iARMS.

EÚ a jej členské štáty sú odhodlané zlepšiť koordináciu svojich činností a iniciatív v boji proti nedovolenému obchodovaniu so strelnými zbraňami s cieľom využiť synergie, zvýšiť interoperabilitu medzi relevantnými databázami a ďalšími informačnými systémami a predchádzať duplicite práce.

2.4.2. Na regionálnej úrovni

Na regionálnej úrovni bude EÚ a jej členské štáty posilňovať kapacity na presadzovanie práva s cieľom identifikovať, narušiť a zakázať siete nedovoleného obchodovania a predchádzať tomu, aby sa strelné zbrane dostali do rúk teroristom a páchateľom trestnej činnosti prostredníctvom nelegálneho trhu, a to okrem iného blokovaním nedovoleného financovania a dopravy zbraní a posilnením úlohy hraničnej polície, colných a prístavných orgánov v boji proti nedovoleným tokom zbraní cez námornú dopravu. Vzhľadom na cezhraničnú povahu nedovoleného obchodovania so zbraňami je zvlášť dôležité zapojiť susedné krajiny, dokonca aj vtedy, ak nie sú priamo postihnuté.

EÚ bude podporovať prepojenia medzi orgánmi presadzovania práva, ktorí riešia nedovolené obchodovanie so zbraňami, a orgánmi kontroly vývozu a obchodu so zbraňami, aby sa zabezpečilo spoločné využívanie informácií o hlavných trasách nedovolených tokov do Európy s cieľom urýchliť preventívne a nápravné opatrenia. Opatrenia budú zahŕňať podporu výmeny informácií, priamu komunikáciu medzi vyšetrovacími orgánmi, spoločne plánované vyšetrovania a bezodkladné vykonávanie žiadostí o spoluprácu, všetko v rámci zavedeného právneho rámca. Zamerané budú zvlášť na cezhraničnú spoluprácu s južným a východným susedstvom.

Europol osobitne zváži podporu v rámci svojho mandátu pre úsilie policajných a colných orgánov členských štátov, orgánov Únie, krajín mimo EÚ a medzinárodných organizácií zamerané na prevenciu a boj proti formám trestnej činnosti spojeným s nedovolenými aktivitami zločineckých skupín a jednotlivcov zapojených do nedovoleného vlastnenia RĽZ vrátane munície, častí a súčastí a obchodovania s nimi.

EÚ posilní dialóg a spoluprácu s regionálnymi organizáciami pracujúcimi na kontrole RĽZ tým, že zosúladí svoje aktivity s regionálnymi stratégiami a akčnými plánmi.

Západný Balkán

V súlade so strategickými cieľmi stanovenými v oznámení Komisie o dôveryhodnej perspektíve rozšírenia pre krajiny západného Balkánu a väčšej angažovanosti EÚ v tejto oblasti (hlavná iniciatíva 2; bezpečnosť a migrácia) bude EÚ naďalej podporovať Stredisko UNDP na kontrolu ručných a ľahkých zbraní v juhovýchodnej a vo východnej Európe (SEESAC), udržiavať spoluprácu s príslušnými regionálnymi organizáciami v oblasti kontroly RĽZ a zohľadňovať regionálne iniciatívy, ako je napríklad plán na riešenie nedovolených RĽZ na západnom Balkáne. V širšom kontexte bude pokračovať v investovaní do prevencie a riešenia regionálnych konfliktov prostredníctvom širokej škály nástrojov a politík. Táto stratégia sa zameriava na kontrolu konvenčných zbraní, ktorá je základnou zložkou širších politík na predchádzanie konfliktom a boj proti terorizmu.

Hoci bol v posledných rokoch dosiahnutý významný pokrok najmä v juhovýchodnej Európe, efektivitu úsilia o kontrolu strelných zbraní/RĽZ v niektorých častiach západného Balkánu naďalej obmedzuje miera hromadenia RĽZ a munície, neprimerané podmienky skladovania, rozšírené nedovolené vlastníctvo a medzery vo vykonávaní opatrení. Aby bolo možné účinnejšie riešiť dodávky nedovolených strelných zbraní a veľké zásoby zbraní, prioritu bude mať likvidácia nadbytku, dokumentovanie a sledovanie nedovolených RĽZ, spoločné využívanie informácií cez európske, regionálne a globálne informačné kanály (napr. Europol, Interpol) a vytvorenie a riadenie spoločných operácií.

Akcie: ·EÚ bude podporovať snahy o zredukovanie nadbytočných zásob RĽZ a munície, obmedzenie nedovoleného vlastníctva, boj proti zmene použitia a nedovolenému obchodovaniu so zbraňami, zlepšenie hraničných kontrol, zvýšenie kapacít na označovanie, evidovanie a sledovanie RĽZ, ako aj ich likvidáciu, zvýšenie informovanosti a podporu kapacít na presadzovanie práva; bude pritom zohľadňovať dlhodobú podporu EÚ pre Stredisko UNDP na kontrolu ručných a ľahkých zbraní v juhovýchodnej a vo východnej Európe (SEESAC). Takisto bude pokračovať v podpore pre vnútroštátne kontrolné systémy a zohľadňovať príslušné regionálne iniciatívy na boj proti nedovoleným RĽZ a ich munícii, ako je napríklad iniciatíva v podobe plánu, ·EÚ a jej členské štáty zaistia súdržnú spoluprácu medzi Úniou a krajinami západného Balkánu vykonávaním iniciatív na boj proti nedovolenému obchodovaniu so strelnými zbraňami, ako je uvedené v cykle politík na boj proti organizovanej a závažnej medzinárodnej trestnej činnosti na obdobie 2018 – 2021, vrátane špecifického operatívneho (EMPACT Firearms) a akčného plánu pre EÚ a západný Balkán pod integračným riadením vnútornej bezpečnosti (IISG) na západnom Balkáne, ·EÚ a jej členské štáty budú koordinovať úsilie EÚ s ostatnými dvojstrannými, regionálnymi alebo viacstrannými iniciatívami s cieľom znížiť riziko súbehu a zvýšiť účinnosť spolupráce pri vyšetrovaní cezhraničných trestných činov v súlade so závermi Rady z 13. decembra 2016 a ·EÚ a jej členské štáty budú naplno využívať a vytvárať synergie medzi styčnými dôstojníkmi Europolu, ktorí majú byť nasadení na západnom Balkáne, strediskom SEESAC a regionálnym programovaním v rámci nástroja predvstupovej pomoci (IPA) v oblastiach „boj proti závažnej trestnej činnosti na západnom Balkáne“ a „meranie a posudzovanie organizovanej trestnej činnosti na západnom Balkáne: podpora tvorby politík založená na dôkazoch“. Ďalšie kroky: ·akčný plán na roky 2015 – 2019 týkajúci sa nedovoleného obchodovania so strelnými zbraňami bude vyhodnotený s cieľom posúdiť jeho účinnosť pri riešení dodávania nedovolených strelných zbraní a veľkých zásob zbraní a ·cyklus politík EÚ na boj proti organizovanej trestnej činnosti sa v maximálnej možnej miere rozšíri tak, aby do jeho operačných činností boli zapojené krajiny západného Balkánu. Krajiny západného Balkánu budú vyzvané, aby sa zapájali do osobitných projektov v rámci Európskej multidisciplinárnej platformy proti hrozbám trestnej činnosti a aby sa zúčastňovali na zasadnutiach Stáleho výboru pre operačnú spoluprácu v oblasti vnútornej bezpečnosti vrátane tých, ktoré sa konajú spoločne s Politickým a bezpečnostným výborom ad hoc, v prípade, že sa diskutuje o konkrétnych projektoch.

Východné susedstvo

Vzhľadom na súčasnú nestabilitu vo východnej Európe sa zdvihla úroveň nedovoleného obchodovania so strelnými zbraňami v rôznych krajinách regiónu, napríklad na Ukrajine. Pre Ukrajinu aj EÚ to predstavuje významnú dlhodobú bezpečnostnú hrozbu. Spolupráca medzi EÚ a Ukrajinou v tejto otázke je preto v záujme oboch strán. EÚ využíva svoje dvojstranné vzťahy s Ukrajinou a ďalšími krajinami regiónu a systematicky začleňuje boj proti nedovoleným RĽZ do každého dialógu o otázkach bezpečnosti s partnerskými krajinami v susedstve.

Akcie: ·EÚ a jej členské štáty budú začleňovať boj proti nedovolenému obchodovaniu so strelnými zbraňami/s RĽZ do kontextu dialógu o otázkach bezpečnosti s partnerskými krajinami v susedstve, napríklad s Ukrajinou, ·EÚ a jej členské štáty zriadia komunikačné kanály medzi expertmi z EÚ a Ukrajiny, určia kontaktné miesto na zaistenie bezproblémovej spolupráce, zvýšia informovanosť, podelia sa o osvedčené postupy a odborné znalosti a identifikujú potreby odbornej prípravy a ďalšie podporné opatrenia na posilnenie kapacít Ukrajiny v tejto oblasti a ·EÚ a jej členské štáty budú pokračovať v práci v rámci stáleho technického okrúhleho stola s Ukrajinou s cieľom riešiť naliehavý problém nedovoleného obchodovania so strelnými zbraňami a riziká spojené s tým, keď sa takéto zbrane dostanú do rúk teroristov a organizovaných zločineckých skupín.

Južné susedstvo

Zdĺhavé ozbrojené konflikty s rozsiahlymi regionálnymi dôsledkami na Blízkom východe a v severnej Afrike (MENA) sú stále stimulované zneužívaním a nedovoleným obchodovaním s RĽZ. Nedovolené RĽZ v tomto regióne majú rôzne zdroje vrátane slabo zabezpečených zásob a RĽZ pochádzajúcich z legálnej výroby v členských štátoch EÚ a povoleného vývozu a následnej zmeny dodania k neoprávneným koncovým používateľom.

Cyklus politík EÚ na boj proti organizovanej a závažnej medzinárodnej trestnej činnosti na roky 2018 – 2021 obsahuje konkrétne operatívne postupy v uvedených regiónoch na zlepšenie spolupráce v boji proti nedovolenému obchodovaniu so strelnými zbraňami. Pre účinnejšiu reakciu na nadnárodný rozmer nedovoleného obchodovania so strelnými zbraňami v celom regióne je nevyhnutná dôkladnejšia dvojstranná spolupráca. Mala by sa preto podporiť koordinácia medzi EÚ a regiónom MENA v tejto oblasti, zohľadňujúc pritom potrebu vyhýbať sa zdvojovaniu úsilia a zabezpečiť ucelenosť a koordináciu činnosti s existujúcimi iniciatívami, ktoré podporuje alebo financuje EÚ.

Akcie v regióne MENA: ·EÚ sa bude usilovať posilniť spoluprácu s Alžírskom prostredníctvom bezpečnostného dialógu o kontrole transferu strelných zbraní a boji proti nedovolenému obchodovaniu s ručnými zbraňami, ·EÚ bude naďalej podporovať Tunisko v reforme sektora bezpečnosti a riadení hraníc, najmä prostredníctvom osobitného programu financovania, ktorý bude mať priamy vplyv na kontrolu nedovoleného obchodovania so zbraňami, ·EÚ bude podporovať vykonávanie všetkých iniciatív, ktoré prehlbujú spoluprácu s Marokom v oblasti kontroly vývozov strelných zbraní a položiek s dvojakým použitím, ako je uvedené v ,, ·EÚ bude naďalej podporovať Libanon a Jordánsko v boji proti organizovanej trestnej činnosti (aj prostredníctvom pomoci pri reforme sektora bezpečnosti a podpory pre integrované riadenie hraníc) a v kontrole nedovoleného obchodovania so strelnými zbraňami, ·EÚ bude pokračovať v posilňovaní spolupráce medzi EÚ a regiónom MENA v boji proti nedovolenému obchodovaniu so strelnými zbraňami aj prostredníctvom programu Euromed Police IV. Cieľom tohto regionálneho programu je posilniť operatívnu a strategickú policajnú spoluprácu v regióne MENA medzi vnútroštátnymi orgánmi v južných partnerských krajinách, ako aj s členskými štátmi EÚ (a agentúrami EÚ), · EÚ bude naďalej podporovať monitorovanie zneužitia zbraní neoprávnenými používateľmi v regióne, posudzovanie rizika riadené spravodajskými službami a opatrenia proti zneužitiu, čím zohľadní pozitívne výsledky projektu iTrace a ·EÚ bude naďalej podporovať budovanie kapacít pre miestne orgány presadzovania práva a bezpečnostné sily v súvislosti s fyzickou bezpečnosťou a riadením zásob (PSSM), likvidáciou nadbytkov a dokumentovaním a so sledovaním nedovolených RĽZ.



Akcie v Afrike (región Sahel): ·EÚ bude podporovať sledovanie sietí nedovoleného obchodovania vrátane sietí siahajúcich mimo región Sahel na základe spravodajských informácií s cieľom účinnejšie bojovať s rizikom, že rozsiahly odliv štátnych zásob počas politických kríz v Mali a Líbyi bude naďalej predstavovať riziko pre stabilitu v regióne, ·EÚ bude podporovať budovanie kapacít na riadenie a evidenciu v Mali a Líbyi s cieľom zlepšiť systémy zabezpečenia a spravovania RĽZ vrátane riadenia zásob, likvidácie nadbytku a komplexných systémov vedenia evidencie a účtovania o zbraniach, ·EÚ bude podporovať kapacity na sledovanie a spoločné využívanie informácií v regióne aj prostredníctvom regionálnych mechanizmov, ako sú koordinačné ustanovenia dohovoru Hospodárskeho spoločenstva západoafrických štátov (ECOWAS) o RĽZ, G5 Sahel, Africká únia a globálne kanály, napríklad databáza iARMS, ·EÚ bude pokračovať v podpore iniciatív zameraných na väčšiu justičnú spoluprácu a spoločné zabezpečenie hraníc, ·EÚ bude podporovať kapacitu relevantných aktérov na sledovanie, vykazovanie, likvidáciu nedovolených RĽZ a boj proti nim a pridelí misiám SBOP v regióne väčšiu úlohu pri sledovaní nedovolených RĽZ, organizovaní odbornej prípravy zameranej na kontrolu RĽZ, podporovaní PSSM a likvidácie nadbytku a uľahčovaní sledovania a hraničnej kontroly, ·EÚ bude vyhľadávať synergie s iniciatívou Africkej únie za „umlčanie zbraní“, vyhlásením z Bamaka o nedovolených RĽZ, ktoré prijala Rada ministrov Africkej únie v roku 2000, a so stratégiou Africkej únie proti nedovoleným RĽZ prijatou v Lomé v roku 2011 a ·EÚ zvýši svoju kapacitu na koordináciu s ostatnými darcami na kontrolu RĽZ v regióne.

Americký kontinent